Wellness | kehidatermal.hu
Főoldal›Szállás›Wellness
Mit jelent a gyakorlatban a wellness?
A wellness egy olyan egészségtudatos életforma, mely fizikai, szellemi, lelki harmóniát varázsol mindennapjainkba.
Ide soroljuk a helyes táplálkozást, a rendszeres mozgást, a különböző szépítő és lazító kezeléseket, a meditációs gyakorlatokat és igazából valamennyi, a közérzetünket és egészségünket javító tevékenységet.
Hogyan segít Önnek ebben a Kehida Termál? Milyen wellness szolgáltatásokat tud nálunk igénybe venni, hogy jobban érezze magát?
Az alább felsoroltak közül biztosan talál kedvére valót:
Aromaolajos kádfürdők (frissítő citromolajjal, relaxáló hatású levendulával vagy szőlőmagolajjal és izomlazító rozmaringos magnéziummal)
Kardiofitnessz-terem
Vízigimnasztika, túrák a környéken gyalogosan vagy kerékpárral, kicsiknek babaúszás
Masszázsok (gyógymasszázs, talpmasszázs, szőlőmagolajos masszázs, lazító masszázsok
aromaolajokkal, relaxációs fej- és nyakmasszázs, thai masszázs)
Mozgásszervi terápia (szakorvosi felügyelet, gyógymasszázs, gyógytorna, fizióterápiás kezelések)
Szaunaoázis (finn szaunák, infra kabin, aroma- és zeneterápiás kabin, gőzfürdő, merülőmedence, pezsgőfürdő, Kneipp taposó), felöntések (jeges, mézes, tengerisós)
Testkezelések (iszappakolás, anticellulit kúra)
A fenti szolgáltatások egy része térítés ellenében vehető igénybe, és a wellness részlegünkön tud jelentkezni személyesen, vagy telefonon.
„Hallgasd a csendet a zajok között: ez a természet igazi zenéje.”
(kínai bölcsesség)
Szőlőmag olajos masszázs (25 perc)
A testápolás sem mondhat le az ősz egyik legkedveltebb gyümölcséről, az istenek ajándékáról, a szőlőről. Ha szeretnénk a bőrünket megfiatalítani, akkor a szőlő igazi kincs. A szőlőmagolajos masszázs élénkíti a bőrt, ezzel javítja a bőr felszínén a keringést, így tisztít és méregtelenít. Fáradt lábak keringésének élénkítésére is kiváló.
Klasszikus svéd masszázs olíva olajjal (25 perc)
Az emberiség ősi gyógyító eljárása. Hagyja magát kényeztetni a kellemes masszázs során, melyet tápláló olívaolajjal végzünk. A kezelés előtt célszerű egy termálfürdőzés, mert a meleghatás elősegíti a lágyrészek fellazulását.
Masszázs gyógyfüves olajkeverékkel (25/50 perc)
A rozmaring fűszeres aromája, az ezüstös kajeputfa kámforos, eukaliptuszra emlékeztető illata és a valódi kámfor illatkompozíciójából jön létre ez az izomlazító, gyulladáscsökkentő és enyhe fájdalomcsillapító hatású, kellemes masszázsolaj. Ajánljuk izomfájdalom, sportsérülés esetén.
Harmonizáló masszázs kamillával (25/50 perc)
Népi gyógyításban a kamillát tisztításra, gyulladáscsökkentésre használták. A lazító, gyengéd, teljes testmasszázst kamillás masszázstej segítségével végezzük, mely nyugtatja a bőrt és a fáradt izmokat is.
Relax masszázs levendulával (25/50 perc)
Ebben a nyugtató hatású keverékben az édes levendulavirág lágyan öleli körül a testet, finoman relaxálva a lelket.
Illóolajos aroma masszázs (50 perc)
A citromos alapillatú olajkeveréket finoman járja át a kamilla és az eukaliptusz illata, mely nem csak a bőrt élénkíti, hanem páratlan hatással van a testi lelki felfrissülésre is.
Só masszázs – anticellulit kezelés (25 perc)
Holttengeri sót és finom olíva olajat összekeverve masszírozzuk a problémás testrészeket. A kötőszövetben lerakódott salakanyagok és zsírsejtek könnyebben távoznak, ha a masszázs előtt infra szaunázunk, utána pedig sok folyadékot fogyasztunk.
Talpmasszázs (40 perc)
Ázsiából eredő 5000 éves masszázs, mely a legtöbb testrészünkre gyógyító hatással van. Óvja-javítja testi-lelki egészségünket. Betegségeket előz meg, megindítja a szervezet öngyógyító folyamatait.
Mézes masszázs (25 perc)
A tibeti szerzetesek által kidolgozott hagyományokra épülő masszázs. A speciális fogásokkal a hát és felső végtag izomzatát kezeljük.
Thai masszázs (50 perc)
Egy ősi, távol-keleti hagyományokon nyugvó frissítő és regeneráló hatású masszázs, amely alapvetően eltér az európai masszázstól. Ez egy száraz masszázs, egy vékony anyagú masszázsruhán keresztül a földön – matracon – történik. Alapvető különbség más technikákhoz képest, hogy elsősorban nem az izmokat, hanem az energiavonalak mentén található élettani pontokat masszírozzák, igen eredményesen. Tapasztalni fogja, hogy masszázs után napokon át szellemileg és fizikailag egyaránt jóval frissebb és aktívabb lesz.
Relaxációs fej és nyakmasszázs (20 perc)
Lassú, nyugodt mozdulatokkal végzett simító jellegű masszázs. Rendkívüli módon alkalmas stresszes életet élő emberek számára, valamint azoknak, akik gyakran szenvednek fejfájásban. A masszázs gyengéd, lassú mozdulatokkal történik, mely a lapocka alsó csúcsától halad a hajas fejbőrig, majd a váll egészét érinti.
Víz alatti vízsugármasszázs (20 perc)
A kezelés során a forró fürdő és a masszázs együttes hatását használják ki az izompanaszok enyhítésére, az izomzat relaxálására. A vendég egy 35-37 fokos vízzel töltött nagy kádban fekszik, közben a kezelő erős vízsugárral óvatosan masszírozza a fő izomcsoportokat.
Jadeköves masszázságy (40 perc)
A jade kő egy féldrágakő, melyet évszázadok óta a keleti gyógyászatban használnak. A halhatatlanság kövének tartják. A jade kő egyedi rezgései megegyeznek az emberi test rezgéseivel és bejutnak annak belsejébe. A rezgések az egészséges szerv rezgését sugározzák a beteg testrészek felé, így beindítják a szervezet öngyógyító folyamatát. Elősegíti a sejtek anyagcseréjét, növeli a vitalitást, erősíti az immunrendszert.
A meleg jadekövek végighaladnak a gerinc vonalában és az akupunktúrás pontoknál megállva ellazítják az izmokat. A hő pedig felerősíti a hatását. Megnyitja a meridiánokat és gyógyító energiával tölti fel a testet, így segíti a Chi (életenergia) áramlását.
„A nyugalom egyensúlyt és könnyedséget ad, az egyensúly és a könnyedség belső békét és lelki nyugalmat.”
(Tschuang-Tse)
Frissítő citromolajos kádfürdő: (30 perc)
Élvezze az üde citromolaj illatát, melytől a teste és a lelke is új erőre kap. A frissítő citrom élénkítő hatásán kívül, 26 féle ásványi anyaggal illetve nyomelemmel dúsított kádfürdőt ajánlunk Önnek.
Relaxáló levendulafürdő: (30 perc)
Merüljön el a kehidai gyógyvízben és élvezze a levendulaolaj nyugtató erejét, melyet még 26 féle nyomelem és ásványi anyag is biztosít Önnek. Megnyugtatja a testet és a lelket, valamint ellazítja az izmait.
Rozmaringos magnéziumfürdő: (30 perc)
Lazítson és élvezze a rozmaring kellemes illatát! A magnéziumnak közvetlen szerepe van az emberi test energiatermelésében, valamint az agyi impulzusok továbbításában is kiemelkedő jelentőséggel bír.
Szőlőmagolajos relax kádfürdő: (30 perc)
Nincs nyugtatóbb, mint egy illatos, meleg fürdő, melynek aromája jótékony hatású a bőrre, izmokra és a lélekre is. Kádfürdőnk a hidegen sajtolt szőlőmagolaj mellett a bőr számára ugyancsak értékes mézet tartalmaz.
A szépség és a bölcsesség minden más erénnyel összhangban áll. Ez a kettő mindennek a kulcsa.
Iszappakolás: (40 perc)
A Holt-tenger kincsét, a fekete iszapot már régóta eredményesen alkalmazzák nehezen gyógyítható bőrbajokra, így pikkelysömör kezelésére is, mely köztudottan az egyik legkellemetlenebb bőrbetegség. A legjobb hatás a Holt-tenger fürdősó és az iszap együttes hatásával érhető el. Gyógyír reumára, izületi fájdalmakra, sportsérülésekre. Az iszapterápia rendkívül hasznosnak és eredményesnek bizonyult a reumatikus megbetegedések gyógyításában. A magas ásványelem tartalomnak köszönhetően az ozmózishatás érvényesül, így az izületekben felgyülemlett folyadék fokozatosan eltávolodik, megszüntetve a fájdalmat, az izületi merevséget. A nagyon magas brómtartalom (50-szer magasabb, mint az óceánoké) következtében az izmok és idegek teljesen ellazulnak. A hosszantartó hatás érdekében javasolt a kúraszerű alkalmazás.
Anticellulit kúra: (50 perc)
A kezelés a cellulitiszes testrész egészén zajlik, amelyet első lépésként tengeri sóval masszírozunk végig, majd olajokban gazdag iszapkezelést kap. 20 perc elteltével az iszappakolást langyos vízzel öblítjük le. Legvégén anticellulit gélt viszünk fel a testrészre, melyet 10 percig hatni hagyunk, miközben Ön relaxál.
A napbarnított bőr és a Nap szerelmeseinek: álló vagy fekvő szoláriumainkban a teljesítmény azonnal érezhető. Élvezze a szolárium barnító hatását, télen is, stressz nélkül, ellazulva. A test kényelmét biztosító gépeink, egészséges és fiatalos külsőt varázsolnak Önnek.
Ajándékozzon élményt!Csak pár perc
Téli wellness akció Már 12.900 Ft-tól!
Ajándékutalvány Minden Alkalomra! Ajándékozzon pihenést szeretteinek!
3=4 Akció 63.600 Ft /fő /4 éj-től
Hibiszkusz kúra 1 hetes terápiás csomag
Családi wellness akció 27.900 Ft / apartman /éj-től
Rozmaring Kúra 2 hetes terápiás csomag
Egészségmegőrző napok Wellness és rekreációs csomag
Kényeztető napok Szépüljön nálunk!
Jáde csomag Két éjszakás csomag
Meghitt Karácsonyi Ünnepek Töltse nálunk a Karácsonyt!
Ajánlatkérés Szállásfoglalás Kérje ajánlatunkat kötelezettségek nélkül!
e-mail: sales@kehidatermal.huGPS: É 46°49'58,1" K 17°6'25,6"